औरैया की एसपी चारू निगम ने आरोपियों को मीडिया के सामने पेश करते हुए बताया कि इस लूट गिरोह का सरगाना भोगनीपुर कोतवाल है। उसने की पूरी स्क्रिप्ट लिखी और साथियों के साथ मिलकर अंजाम दिया। बांदा के ज्वैलर्स मनीष सोनी के यहां वहीं का रहने वाला संजय चिकवा काम करता था। उसे मनीष की संदिग्ध गतिविधियों के बाबत जानकारी हो गई। इस पर करीब आठ माह पहले मनीष ने उसे भगा दिया। इसके बाद संजय ने अपने दोस्त मुठनी बिवार हमीरपुर जिले के रफत से संपर्क किया और बताया कि मनीष का सोना चांदी कब कैसे जाता है उसे योजना बनाकर लूट लिया जाए। रफत ने ये जानकारी अपने मौदहा हमीरपुर के ही दोस्त जमालुद्दीन को दी। जमालुद्दीन ने कहा कि भोगनीपुर में उसके खास परिचित इंस्पेक्टर अजय पाल कठेरिया कोतवाल हैं। उनसे बात करके योजना तैयार की जाएगी। फिर जमालुद्दीन ने कोतवाल से सलाह की कोतवाल ने दरोगा चिंतन कौशिक के साथ मिलकर योजना बनाई और व्यापारी से लूट की।
 अजय पाल कठेरिया कोतवाल भोगनीपुर मूल निवासी पटियाली जिला कासगंज। यहीं तैनात दरोग चिंतन कौशिक निवासी सदर कोतवाली के पीछे जनपद बुलंदशहर। इनके साथी हमीरपुर जिले के कमहरिया मौदहा निवासी जमालुद्दीन, मुठनी बिवार के रफत खान। यहीं के राकेश और खाईधर कोतवाली सदर बांदा के संजय चिकवा।
 भोगनीपुर में करीब एक साल से तैनात कोतवाल अजय पाल कठेरिया सीनियर इंस्पेक्टर हैं। वह दो माह बाद सीओ बनने वाले थे। लेकिन सीओ बनने वाले इंस्पेक्टर जेल चले गए। एसपी चारू निगम ने बताया कि आरोपी पुलिस कर्मियों की बर्खास्तगी की कार्रवाई के लिए एसपी देहात को पत्र लिखा जा रहा है।
 बुंदेलखंड एक्सप्रेस वे पर छह जून की रात लूट के बाद माल कोतवाल अजय पाल कठेरिया ने अपने आवास पर रखा। साथ ही बाद में बंटवारा करने के लिए कहा। इसके दो दिन बाद कोतवाल ने अपने साथियों से कहा कि पता चला है कि इस मामले में औरैया में रिपोर्ट दर्ज हो गई है। इससे अभी बंटवारा नहीं किया जाएगा। फिर कोतवाल ने दरोगा चिंतन कौशिक से माल कहीं और छिपाने के लिए कहा। इसी बीच सरकारी आवास पर दबिश हो गई और माल पकड़ गया साथ ही घटना में प्रयुक्त स्कार्पियों भी बरामद कर ली गई है।
 लूट में इस्तेमाल की गई स्कार्पियो को किराए पर करके लाया गया था। उसके चालक को भोगनीपुर कोतवाली में हिरासत में बैठा दिया गया। इसके बाद कोतवाल और दरोगा चिंतन कौशिक अपने साथियों के साथ घटना को अंजाम देने निकल गए। स्कार्पियो चालक को इसलिए साथ नहीं ले गए ताकि उसे जानकारी न हो सके कि उसकी गाड़ी का इस्तेमाल कहां किया जा रहा है।
 औरैया पुलिस ने चांदी लूट की घटना में शामिल रहे भोगनीपुर कोतवाल और अन्य आरोपियों के खिलाफ मजबूत साक्ष्य जुटाए हैं। घटना के बाद व्यापारी के कार चालक को साथ लेकर काफी देकर एक्सप्रेस वे से हटकर इधर उधर घुमाते रहे। इसकी पूरी लोकेशन पुलिस ने ट्रेस करके साक्ष्य जुटा लिए हैं। वहीं, घटना को अंजाम देने के बाद जिस पेट्रेाल पंप पर स्कार्पियों में एक हजार का डीजल डलवाया गया वहां भी पुलिस ने साक्ष्य संकलित किए हैं। सबसे बड़ा साक्ष्य भोगनीपुर कोतवाल के पास से बरामद चांदी होगी।
 
औरैया की एसपी चारू निगम ने आरोपियों को मीडिया के सामने पेश करते हुए बताया कि इस लूट गिरोह का सरगाना भोगनीपुर कोतवाल है। उसने की पूरी स्क्रिप्ट लिखी और साथियों के साथ मिलकर अंजाम दिया। बांदा के ज्वैलर्स मनीष सोनी के यहां वहीं का रहने वाला संजय चिकवा काम करता था। उसे मनीष की संदिग्ध गतिविधियों के बाबत जानकारी हो गई। इस पर करीब आठ माह पहले मनीष ने उसे भगा दिया। इसके बाद संजय ने अपने दोस्त मुठनी बिवार हमीरपुर जिले के रफत से संपर्क किया और बताया कि मनीष का सोना चांदी कब कैसे जाता है उसे योजना बनाकर लूट लिया जाए। रफत ने ये जानकारी अपने मौदहा हमीरपुर के ही दोस्त जमालुद्दीन को दी। जमालुद्दीन ने कहा कि भोगनीपुर में उसके खास परिचित इंस्पेक्टर अजय पाल कठेरिया कोतवाल हैं। उनसे बात करके योजना तैयार की जाएगी। फिर जमालुद्दीन ने कोतवाल से सलाह की कोतवाल ने दरोगा चिंतन कौशिक के साथ मिलकर योजना बनाई और व्यापारी से लूट की। अजय पाल कठेरिया कोतवाल भोगनीपुर मूल निवासी पटियाली जिला कासगंज। यहीं तैनात दरोग चिंतन कौशिक निवासी सदर कोतवाली के पीछे जनपद बुलंदशहर। इनके साथी हमीरपुर जिले के कमहरिया मौदहा निवासी जमालुद्दीन, मुठनी बिवार के रफत खान। यहीं के राकेश और खाईधर कोतवाली सदर बांदा के संजय चिकवा। भोगनीपुर में करीब एक साल से तैनात कोतवाल अजय पाल कठेरिया सीनियर इंस्पेक्टर हैं। वह दो माह बाद सीओ बनने वाले थे। लेकिन सीओ बनने वाले इंस्पेक्टर जेल चले गए। एसपी चारू निगम ने बताया कि आरोपी पुलिस कर्मियों की बर्खास्तगी की कार्रवाई के लिए एसपी देहात को पत्र लिखा जा रहा है। बुंदेलखंड एक्सप्रेस वे पर छह जून की रात लूट के बाद माल कोतवाल अजय पाल कठेरिया ने अपने आवास पर रखा। साथ ही बाद में बंटवारा करने के लिए कहा। इसके दो दिन बाद कोतवाल ने अपने साथियों से कहा कि पता चला है कि इस मामले में औरैया में रिपोर्ट दर्ज हो गई है। इससे अभी बंटवारा नहीं किया जाएगा। फिर कोतवाल ने दरोगा चिंतन कौशिक से माल कहीं और छिपाने के लिए कहा। इसी बीच सरकारी आवास पर दबिश हो गई और माल पकड़ गया साथ ही घटना में प्रयुक्त स्कार्पियों भी बरामद कर ली गई है। लूट में इस्तेमाल की गई स्कार्पियो को किराए पर करके लाया गया था। उसके चालक को भोगनीपुर कोतवाली में हिरासत में बैठा दिया गया। इसके बाद कोतवाल और दरोगा चिंतन कौशिक अपने साथियों के साथ घटना को अंजाम देने निकल गए। स्कार्पियो चालक को इसलिए साथ नहीं ले गए ताकि उसे जानकारी न हो सके कि उसकी गाड़ी का इस्तेमाल कहां किया जा रहा है। औरैया पुलिस ने चांदी लूट की घटना में शामिल रहे भोगनीपुर कोतवाल और अन्य आरोपियों के खिलाफ मजबूत साक्ष्य जुटाए हैं। घटना के बाद व्यापारी के कार चालक को साथ लेकर काफी देकर एक्सप्रेस वे से हटकर इधर उधर घुमाते रहे। इसकी पूरी लोकेशन पुलिस ने ट्रेस करके साक्ष्य जुटा लिए हैं। वहीं, घटना को अंजाम देने के बाद जिस पेट्रेाल पंप पर स्कार्पियों में एक हजार का डीजल डलवाया गया वहां भी पुलिस ने साक्ष्य संकलित किए हैं। सबसे बड़ा साक्ष्य भोगनीपुर कोतवाल के पास से बरामद चांदी होगी।